Alaquàs estrena un nou vehicle elèctric en el servei de tractament contra plagues
10/07/2013

# Alaquàs estrena un nou vehicle elèctric en el servei de tractament contra plagues

*   10/07/2013
*   [Imprimir](#)
*   Compartir
*    https://www.alaquas.org/documento.asp?id\_do=13904

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13904%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20estrena%20un%20nou%20vehicle%20el%C3%A8ctric%20en%20el%20servei%20de%20tractament%20contra%20plagues)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13904/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13904/10072013dsc02083_1_Form_4.jpg)](https://www.alaquas.org/ficheros/documentos/2013/2/13904/10072013dsc02083_1_Form_10.jpg "<a href='https://www.alaquas.org/ficheros/documentos/2013/2/13904/10072013dsc02083_1_Form_10.jpg' target=_blank><i class='fa fa-external-link' aria-hidden='true'></i>.Alaquàs estrena un nou vehicle elèctric en el servei de tractament contra plagues</a>")

L'Ajuntament d'Alaquàs inicia la campanya contra les plagues de rates i cuques amb la posada en marxa d'una nova tècnica de desratització i desinsectació que permetrà una actuació intensiva en totes les zones del municipi i una contaminació nul·la

L'alcaldessa d'Alaquàs, Elvira García Campos, va presentar ahir el nou vehicle elèctric posat en marxa a Alaquàs per a les campanyes de desratització i desinsectació que es realitzen al llarg de l'any i que s'intensifiquen durant els mesos d'estiu. L'empresa concessionària del servei va realitzar ahir una breu demostració a la porta de l'Ajuntament.

Aquesta iniciativa és una mostra més de l'aposta de l'Ajuntament d'Alaquàs per les tecnologies netes i eficients amb l'objectiu de millorar la qualitat de vida dels veïns i veïnes.

La posada en marxa d'aquest vehicle suposa una actuació novedosa a tota l'àrea metropolitana de València que permetrà a l'Ajuntament d'Alaquàs dur a terme al llarg de l'any i especialment a l'estiu una campanya de desinsectació intensa contra les plagues de rates i cuques del clavegueram. Aquesta tècnica permetrà donar una imatge de modernitat tecnològica a aquest tipus d'actuacions al mateix temps que facilitarà la desinsectació en tots els carrers peatonals i estrets del casc urbà, disminuint tot tipus de sorolls i molèsties a la ciutadania i amb una nul·la contaminació.

La campanya es realitza en tota la xarxa de clavegueram del municipi i és duta a terme per tècnics manipuladors de plaguicides d'ús en salut pública que realitzen actuacions en fases intensives, tant de desratització com de desinsectació, a través de les quals es col·loquen esquers en tot el clavegueram públic. L'empresa utilitza un sistema de coloració que serveix com a baremació per establir el nivell poblacional de la plaga.